Több ED Account egyidejű futtatása egy PC-n.

Egyre több Elite: Dangerous (továbbiakban: ED) játékosnak van két vagy több accountja kedvenc játékunkhoz, immár nekem is. Felmerült bennem az igény, hogy egy számítógépen, egy időben, lehet-e két külön klienst, két külön account-tal futtatni. Sok próbálkozás után nekem a következőkben leírt módszer működik, megosztom veletek, hátha hasznosnak találjátok. Windows 10 operációs rendszerem van, az alábbi lépések e szerint készültek.

1., Természetesen kell hozzá két külön Frontier ED account

2., Szükség van egy új Windows felhasználóra rendszergazdai joggal, fiók jelszót is kell megadni.  (Megj.: a Windowsban mindig kerülendő az ékezetes felhasználó nevek megadása, egyes programok nem kezelik le.) A procedúrához itt találtok segítséget:: ​ felhasználói vagy rendszergazdafiók létrehozása a Windows 10-ben  Helyi felhasználói vagy rendszergazdafiók létrehozása a Windows 10-ben

3., Ahhoz, hogy az új felhasználó létrehozása befejeződjön, be kell jelentkezzetek vele a rendszerbe. Ha ez megtörtént, létrejött az új felhasználóhoz tartozó könvtárstruktúra. Jelentkezzetek ki és lépjetek vissza az eredeti felhasználótokkal.

4., Most meg kell duplázni az ED launchert, a játékot, a logokat és a beállításokat tartalmazó mappát, a következőkben ismertetett módon. Az elérési utakban a játék alapértelmezett telepítési könyvtárai szerepelnek; a [felhasználó] és [új felhasználó] helyére minden esetben behelyettesítendő az eredeti és újonnan létrehozott Windows felhasználói nevetek.

4.1.,  ​ A ***C:\Program Files (x86)\Frontier​*** könyvtárat másold egy másik néven ugyanide, pl: ***C:\Program Files (x86)\Frontier2***​ ; ebben van a launcher.

4.2., A játék telepítési és a logok/beállítások mappáját másold át az újonnan létrehozott Windows felhasználó mappájába: ​ ***C:\Users\[felhasználó]\AppData\Local\Frontier Developments***​ és ​ ***C:\Users\[felhasználó]\AppData\Local\Frontier\_Developments*** könyvtárakat a következő helyre:  ​ ***C:\Users\[új felhasználó]\AppData\Local\​*** . Figyelem! Ehhez hely szükséges a lemezen!

4.3, Az új  ​ ***C:\Program Files (x86)\Frontier2\EDLaunch\EDLaunch.exe​*** -ről csinálsz egy parancsfájlt az asztalra, a launchert indító parancsfájlokat (eredeti és új) át lehet nevezni tetszőlegesen.

4.3.1., (opcionális) Le lehet tölteni egy ​ v2.2 PsExec v2.2 ​ nevű segédprogram csomagot, ebben van egy “PsExec64.exe” amivel be lehet állítani indításkor egy program processzor affinitását. A PsExec64.exe programocskát be kell másolni a C:\Windows\System32\ mappába. 8 magos processzor esetében az egyik launchernél a 0,1,2,3-as magokat adtam meg a
másiknál a 4,5,6,7-et. Így néz ki a launchert indító parancsfájlban a cél mező: C:\Windows\System32\PsExec64.exe -a 0,1,2,3 "C:\Program Files (x86)\Frontier\EDLaunch\EDLaunch.exe" és C:\Windows\System32\PsExec64.exe -a 4,5,6,7 "C:\Program Files (x86)\Frontier2\EDLaunch\EDLaunch.exe" így amikor a launcher elindítja a programot, az örökölni fogja a beállított affinitást.

5., A játék indítása:

5.1., Elindítod az eredeti ED launchert a parancsikonnal, elindítod a játékot. Bezárod az ED launchert.

5.2., Elindítod az új Windows felhasználóhoz tartozó ED launchert az új parancsikonnal a következő módon: Shift+jobb klikk a parancsikonon, kiválasztod a "Futtatás másik felhasználóként" lehetőséget, beírod az új Windows felhasználó nevét és a jelszavát (ezért kellett a jelszó, különben nem működik), az ED launcherben bejelentkezel a második ED felhasználóddal, indítod a játékot, bezárhatod az ED launchert.

6., A másodlagosan elindított játék grafikáját érdemes visszabutítani, hogy kevesebb erőforrást igényeljen, de ez már egyén és erőforrás függő. Mivel külön beállítási mappája van nem fog összekutyulódni az eredeti programmal.

7., Ha manuális port forwarding van beállítva, akkor kell egy külön port az új ED kliensnek, különben nem indul el hálózati hibára panaszkodva. Manuális hálózati beállítás segédlet az ED-hez: ​ do I set up Port Forwarding How do I set up Port Forwarding ?

Fly safe Commanders! Cmdr Kondor